title: Kawabata Yasunari
text: Arti tolda geltrafa suterotafa klepa ke Kawabata bokaweyer. Ini grupeyer da va Hatsuyo mea di tolwiyir, wori ko inaf negeem battelya di koingayar. Ta ino kaatoeson va rietavikya, mo jontika koredikya blisisa va yon inaf suterot, izga di aykaweyer. Wori arti alubda ini arinde kureyer. Vexe damo mana kurera, tira ke Hatsuyo va ini veber. Arti santolda, beka bata bifa gan konaktan zo torigir dum sordafa kore tir koe Fubo e no tegami ( Yona twa pu gadikeem ) ( 1932 ), ini va ino di tolwiyir volse di zo awuzayar.